ประยุทธ์ กดปุ่มอัดฉีดเงินคนจน
พาณิชย์เปิดตัวถุงเงินประชารัฐ ดึงแม่ค้าตลาด 2 แสนรายรูดปื๊ด,นายสนธิรัตน์ สนธิจิรวงศ์ รมว.พาณิชย์ เปิดเผยถึงความคืบหน้าการรับสมัครร้านค้าเข้าร่วมโครงการร้านค้าธงฟ้าประชารัฐแบบใช้โทรศัพท์มือถือรับชำระเงินจากผู้ถือบัตรสวัสดิการแห่งรัฐ ผ่านแอปพลิเคชัน ถุงเงินประชารัฐ ว่า ขณะนี้มีร้านค้ารายย่อย, ร้านโชห่วย, ร้านหนูณิชย์ ที่ขายอาหารปรุงสำเร็จราคาประหยัด, ร้านอาหารปรุงสำเร็จ, ร้านก๋วยเตี๋ยว,ร้านส้มตำ, ร้านค้าในตลาดสด ขายหมู ขายผัก ขายผลไม้, ร้านค้าในตลาดต้องชม ตลาดกลางสินค้าเกษตร, ร้านขายผลิตภัณฑ์ชุมชน, รถยนต์เร่ขายสินค้า และร้านขายยา สมัครเข้าร่วมโครงการแล้วเกือบ 20,000 ราย โดยกระทรวงพาณิชย์ได้ตรวจสอบรายละเอียดด้านเอกสาร คุณสมบัติของผู้สมัคร และได้จัดส่งรายชื่อให้กรมบัญชีกลางแล้ว 16,500 ราย เพื่ออนุมัติเข้าร่วมโครงการ ส่วนที่เหลือกำลังตรวจสอบความครบถ้วน หากตรวจสอบเสร็จ จะจัดส่งให้กรมบัญชีกลางอนุมัติต่อไป,ตอนนี้มีร้านค้าสนใจสมัครเข้าร่วมโครงการอย่างต่อเนื่อง เดิมตั้งเป้าไว้ที่ 100,000 รายทั่วประเทศ ซึ่งผมคิดว่า 100,000 ราย ทำได้แน่นอน เพราะเฉลี่ยต่อจังหวัดก็แค่ 1,000 กว่าร้าน จริงๆมีร้านในแต่ละจังหวัดมากกว่านี้ น่าจะทำได้ถึง 2,000-3,000 ร้านต่อจังหวัด ซึ่งน่าจะทำให้ถึง 200,000 รายทั่วประเทศ ขณะนี้ได้มอบหมายให้พาณิชย์จังหวัดและหน่วยงานที่เกี่ยวข้องเร่งประชาสัมพันธ์ เพื่อรับสมัครเข้าร่วมโครงการอย่างเต็มที่แล้ว,สำหรับการผลักดันโครงการร้านค้าธงฟ้าประชารัฐและร้านค้าเข้าร่วมใช้แอปพลิเคชันถุงเงินประชารัฐนั้น เป็นการช่วยร้านโชห่วย ร้านค้ารายเล็ก รายน้อย ที่แต่เดิมหมดหวังกับการทำธุรกิจ และไม่มีทางฟื้นได้ เพราะไม่สามารถแข่งขันกับร้านค้าปลีกค้าส่งสมัยใหม่ได้ แต่วันนี้ได้เวลาฟื้นคืนชีพแล้ว เพราะทุกร้านจะได้รับการดูแลจากรัฐบาล ทั้งนี้ ตั้งแต่เปิดตัวโครงการร้านค้าธงฟ้าประชารัฐเดือน ต.ค.2560 จนถึงปัจจุบัน รัฐบาลอัดฉีดเงินไปแล้วกว่า 40,000 ล้านบาท ซึ่งกระจายไปยังร้านค้าธงฟ้าประชารัฐ โดยในวันที่ 1 ส.ค.นี้ จะเชิญ พล.อ.ประยุทธ์ จันทร์โอชา นายกรัฐมนตรี มาเปิดตัวโครงการถุงเงินประชารัฐ ที่อิมแพค เมืองทองธานี โดยนายกฯจะปาฐกถาพิเศษเรื่อง โครงการประชารัฐสวัสดิการกับการพัฒนาเศรษฐกิจฐานราก เพื่อชี้แจงนโยบายของรัฐบาล และเยี่ยมชมร้านค้าธงฟ้าประชารัฐต้นแบบ.
ความคืบหน้าการรับสมัครร้านค้าเข้าร่วมโครงการร้านค้าธงฟ้าประชารัฐแบบใช้โทรศัพท์มือถือรับชำระเงินจากผู้ถือบัตรสวัสดิการแห่งรัฐ ผ่านแอปพลิเคชัน ถุงเงินประชารัฐ ว่า
ถุงเงินประชารัฐ,ร้านธงฟ้า,ร้านธงฟ้าประชารัฐ,คนจน,บัตรคนจน